**Likumprojekta "Grozījumi likumā "Par Krimināllikuma spēkā stāšanās un piemērošanas kārtību""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi likumā "Par Krimināllikuma spēkā stāšanās un piemērošanas kārtību" (turpmāk – likumprojekts) paredz pakļaut kontrolei 5 jaunās psihoaktīvās vielas, kurām Latvijā ar Slimību profilakses un kontroles centra lēmumu tika piemērots pagaidu aizliegums uz laika posmu līdz 12 mēnešiem. Tāpat likumprojekts paredz precizēt kontrolei pakļauto vielu sarakstus, svītrojot no tiem vielu heksenāls, kas jau tiek kontrolēta ar atšķirīgu nosaukumu un prekursoru gamma-butirolaktons (turpmāk – GBL), kas kontrolei jau tiek pakļauts kā gammahidroksibutirskābes (turpmāk – GHB) esteris (cikliskais).Likumprojekta spēkā stāšanās datums ir 2019. gada 10. janvāris.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts saskaņā ar: * Latvijas Republikas Augstākās Padomes 1993. gada 11. maija lēmumu Par pievienošanos 1961. gada 30. marta Vienotajai konvencijai par narkotiskajām vielām un grozījumiem, kas izdarīti saskaņā ar 1972. gada Protokolu par grozījumiem 1961. gada 30. marta Vienotajā konvencijā par narkotiskajām vielām;
* Latvijas Republikas Augstākās Padomes 1993. gada 11. maija lēmumu Par pievienošanos 1971. gada 21. februāra Konvencijai par psihotropām vielām;
* Latvijas Republikas Augtākās Padomes 1993. gada 11. maija lēmumu Par pievienošanos 1988. gada 19. decembra Konvencijai pret narkotiku un psihotropo vielu nelegālu apgrozījumu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā kontrolējamo narkotisko vielu un psihotropo vielu sarakstus nosaka Ministru kabineta 2005. gada 8. novembra noteikumi Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem" (turpmāk – MK noteikumi Nr. 847), kas izstrādāti saskaņā ar Apvienoto Nāciju Organizācijas 1961. gada 30. marta Vienoto Konvenciju par narkotiskajām vielām (grozīta ar 1972. gada Protokolu, ar ko groza 1961. gada 30. marta Vienoto Konvenciju par narkotiskajām vielām), 1971. gada 21. februāra Konvenciju par psihotropām vielām un 1988. gada 19. decembra Konvenciju pret narkotisko un psihotropo vielu nelegālu apriti. Savukārt likuma "Par Krimināllikuma spēkā stāšanās un piemērošanas kārtību" (turpmāk – likums) 2. pielikumā noteikti kontrolējamo narkotisko vielu un psihotropo vielu apmēri, līdz kuriem vielu daudzumi atzīstami par nelieliem, un apmēri, sākot ar kuriem to daudzumi atzīstami par lieliem. 1961. gada 30. marta Vienotās konvencijas par narkotiskajām vielām 39. pantā, 1971. gada 21. februāra Konvencijas par psihotropām vielām 23. pantā, kā arī 1988. gada 19. decembra Konvencijas pret narkotisko un psihotropo vielu nelegālu apriti 24. pantā ir noteikts, ka valstīm ir tiesības pieņemt stingrākus pasākumus nekā noteikts šajās konvencijās, ja tās uzskata šādus pasākumus par vēlamiem vai nepieciešamiem narkotisko un psihotropo vielu nelegālā apgrozījuma novēršanai vai likvidēšanai, kā arī lai aizsargātu sabiedrības veselību un labklājību. Tāpēc kontrolējamo narkotisko vielu un psihotropo vielu saraksti vairākkārt ir papildināti ar apritē esošām, iepriekš sarakstos neiekļautām vielām. Kopš 2013. gada 23. februāra MK noteikumu Nr. 847 un likuma 2. pielikumā vielas tiek iekļautas ne tikai individuāli, bet arī pēc ģenēriskās sistēmas principa, t.i., kontrolei tiek pakļautas vielu ķīmisko grupu pamatformulas ar aprakstiem, kas nosaka grupā ietilpstošās vielas.Savukārt kopš 2013. gada 14. novembra spēkā ir grozījumi likumā "Par narkotisko un psihotropo vielu un zāļu likumīgās aprites kārtību" (4. panta otrā daļa), kas paredz, ka ar Slimību profilakses un kontroles centra lēmumu uz laikposmu līdz 12 mēnešiem no lēmuma spēkā stāšanās dienas var aizliegt vai ierobežot tādu jaunu psihoaktīvu vielu vai tās saturošu izstrādājumu izgatavošanu, iegādāšanos, glabāšanu, pārvadāšanu, pārsūtīšanu vai izplatīšanu, kuras nav iekļautas Latvijā kontrolējamo narkotisko vielu, psihotropo vielu un prekursoru sarakstos un par kurām ir iegūta informācija no Eiropas Agrīnās brīdināšanas sistēmas vai saņemts tiesu ekspertīžu iestādes atzinums par jaunām psihoaktīvām vielām. Ņemot vērā to, ka vielas, par kurām patlaban pieņemti Slimību profilakses un kontroles centra lēmumi par attiecīgo jauno psihoaktīvo vielu vai to saturošu izstrādājumu izgatavošanas, iegādāšanās, glabāšanas, pārvadāšanas, pārsūtīšanas vai izplatīšanas aizliegumu, ir bīstamas sabiedrības veselībai un drošībai, minētās vielas 12 mēnešu laikā no lēmumu spēkā stāšanās dienas nepieciešams iekļaut MK noteikumos Nr. 847 un likuma 2. pielikumā, lai nepieļautu šo vielu atgriešanos apritē. Ņemot vērā minēto, likuma 2. pielikumam ir sagatavoti šādi papildinājumi:* iekļaušanai II nodaļā (attiecībā uz Latvijā kontrolējamo vielu I sarakstu):
* pievienota individuāla viela **3,4-metilēndioksi-U-47700**;
* ņemot vērā, ka viela **4-hidroksibutirfentanils** ietilpst acetilfentanilu ģenēriskajā grupā, tiek precizēts acetilfentanilu ģenēriskās grupas apraksts.
* III nodaļā (attiecībā uz Latvijā kontrolējamo vielu II sarakstu):
* izslēgta viela **heksenāls**;
* viela **heksobarbitāls** izslēgta no 12. punkta, bet iekļauta 12.1 punktā.
* V nodaļā (attiecībā uz Latvijā kontrolējamo vielu IV sarakstu):
* pievienoti prekursori 4-Anilīnpiperidīns, N-Fenetil-4-piperidinons (NPP) un 4-Anilīn-N-fenetilpiperidīns (ANPP);
* izslēgts prekursors GBL.
1. Viela **3,4-metilēndioksi-U-47700** ir sintētiskais opioīds. Šīs vielas un to saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Tāpat, atskaitot zinātniskos pētījumus, nav norāžu par vielas 3,4-metilēndioksi-U-47700 izmantošanu rūpniecībā vai saimnieciskajā darbībā, kā arī nav zināmas vispāratzītas vai apstiprinātas vielas ārstnieciskās vērtības vai pielietojums. Eiropas Savienības teritorijā viela 3,4-metilēndioksi-U-47700 pirmo reizi konstatēta Polijā. Vielai 3,4-metilēndioksi-U-47700 ar Slimību profilakses un kontroles centra 2018. gada 22. maija lēmumu Nr. 5-4/3[[1]](#footnote-1) Latvijā piemērots pagaidu aizliegums uz laika posmu līdz 12 mēnešiem, t.i. līdz 2019. gada 22. maijam.
2. Viela **4-hidroksibutirfentanils** ir fentanila atvasinājums un likuma 2. pielikuma 8.5. panta 25. apakšpunktā tiek iekļauta acetilfentanilu ģenēriskā grupā, atbilstoši precizējot minētās ģenēriskās grupas aprakstu. Vielas 4-hidroksibutirfentanils un to saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā, līdzīgi kā tas ir pārējo acetilfentanilu gadījumā. Tāpat, atskaitot zinātniskos pētījumus, nav norāžu par vielas 4-hidroksibutirfentanils izmantošanu rūpniecībā vai saimnieciskajā darbībā, kā arī nav zināms vispāratzītas vai apstiprinātas vielas ārstnieciskās vērtības vai pielietojums. Eiropas Savienības teritorijā viela 4-hidroksibutirfentanils pirmo reizi konstatēta Zviedrijā. Vielai 4-hidroksibutirfentanils ar Slimību profilakses un kontroles centra 2018. gada 30. janvāra lēmumu Nr. 5-4/1[[2]](#footnote-2) Latvijā piemērots pagaidu aizliegums uz laika posmu līdz 12 mēnešiem, t.i. līdz 2019. gada 30. janvārim.
3. No likuma 2. pielikuma 12. punkta tiek izslēgta viela **heksenāls**, jo tā jau tiek kontrolēta ar nosaukumu heksobarbitāls.[[3]](#footnote-3)
4. Ņemot vērā, ka likuma 12. punkts pakļauj kontrolei vielas, kas klasificētas atbilstoši 1971. gada 21. februāra Konvencijas par psihotropajām vielām III sarakstam[[4]](#footnote-4), no likuma 2. pielikuma 12. punkta tiek izslēgta viela **heksobarbitāls**, kas nav iekļauta 1971. gada 21. februāra Konvencijā par psihotropajām vielām. Viela heksobarbitāls tiek iekļauta likuma 12.1 punktā par narkotiskām vielām, kuru nelegāla aprite un ļaunprātīga lietošana apdraud veselību.
5. Ņemot vērā, ka likuma 12.1punkts tiek papildināts ar otru vielu, likuma 12.1 punkta nosaukums tiek izteikts daudzskaitlī.
6. Vielas **4-Anilīnpiperidīns, N-Fenetil-4-piperidinons (NPP) un 4-Anilīn-N-fenetilpiperidīns (ANPP)** ir fentanila un daudzu to atvasinājumu prekursors jeb sintēzes izejviela. Minētās vielas un to saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Tāpat, atskaitot zinātniskos pētījumus, nav norāžu par šo vielu izmantošanu rūpniecībā vai saimnieciskajā darbībā, kā arī nav zināmas vispāratzītas vai apstiprinātas vielu ārstnieciskās vērtības vai pielietojums. Vielām 4-Anilīnpiperidīns, N-Fenetil-4-piperidinons (NPP) un 4-Anilīn-N-fenetilpiperidīns (ANPP) ar Slimību profilakses un kontroles centra 2018. gada 20. jūnija lēmumu Nr. 5-4/5[[5]](#footnote-5), Nr. 5-4/9[[6]](#footnote-6) un Nr. 5-4/7[[7]](#footnote-7) Latvijā piemērots pagaidu aizliegums uz laika posmu līdz 12 mēnešiem, t.i. līdz 2019. gada 20. jūnijam.
7. Viela **GBL** likumā ir iekļauta divos sarakstos: likuma 2. pielikuma 15. punkta 4. apakšpunktā (Latvijā kontrolējamo vielu IV saraksts) tā tiek kontrolēta kā otrās kategorijas prekursors, bet saskaņā ar likuma 2. pielikuma 11. punkta 9. apakšpunktu (Latvijā kontrolējamo vielu II saraksts) kā GHB cikliskais esteris. Tādējādi, lai novērstu dublēšanos un, ņemot vērā to, ka viela GBL ir vielas GHB cikliskais esteris, viela GBL tiek izslēgta no likuma 2. pielikuma V nodaļas 15. punkta.

Lai nodrošinātu savlaicīgu minēto vielu iekļaušanu likuma 2. pielikumā un MK noteikumos Nr. 847, par likuma spēkā stāšanās datumu ir noteikts 2019. gada 10. janvāris. |
| 3. | Projekta izstrādē iesaistītās institūcijas un publiskas personas kapitālsabiedrības | Slimību profilakses un kontroles centrs, valsts sabiedrība ar ierobežotu atbildību "Rīgas psihiatrijas un narkoloģijas centrs", Valsts policijas Kriminālistikas pārvalde, Latvijas Organiskās sintēzes institūts un Zāļu valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektam ir pozitīva ietekme uz sabiedrības veselību – tiek aizstāvētas sabiedrības intereses kopumā, kavējot narkotisko un psihotropo vielu piedāvājuma un pieprasījuma pieaugumu Latvijā.Likumprojekts ietekmēs:1) tiesībsargājošās iestādes (Valsts policija, pašvaldību policija un Valsts ieņēmumu dienesta Nodokļu un muitas policijas pārvalde);2) iestādes, kurām ir tiesības veikt ekspertīzes;3) ārstniecības iestādes, kurās var atrasties pacients minēto vielu ietekmē vai iespaidā;4) fiziskas personas, kas lieto minētās vielas. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaicīgi ar šo likumprojektu virzāms Ministru kabineta noteikumu projekts "Grozījumi Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem"", papildinot Latvijā kontrolējamo narkotisko vielu, psihotropo vielu un prekursoru sarakstus ar jaunām vielām. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  Nav | Nav | Nav | Nav |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektiem" 2.3. un 2.4. apakšpunktiem.  |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Nav |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts neparedz jaunas starptautiskas saistības. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrības līdzdalība likumprojekta izstrādē netika nodrošināta, jo jauno psihoaktīvo vielu pakļaušana kontrolei un iedalījumu apmēru noteikšana ir specifisks jautājums, ko risina attiecīgās jomas eksperti saskaņā ar Jauno psihoaktīvo vielu riska novērtējuma vadlīnijām, kas apstiprinātas ar Narkotiku kontroles un narkomānijas ierobežošanas koordinācijas padomes 2012. gada 5. janvāra sēdes lēmumu (protokols Nr. 17, 2.§., 4. punkts). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesībsargājošās iestādes (Valsts policija, pašvaldību policija un Valsts ieņēmumu dienesta Nodokļu un muitas policijas pārvalde), iestādes, kurām ir tiesības veikt ekspertīzes (Valsts policijas Kriminālistikas pārvalde, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību "Rīgas psihiatrijas un narkoloģijas centrs" un Valsts ieņēmumu dienesta Muitas pārvaldes Muitas laboratorija). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Likumprojekta izpildē iesaistītās institūcijas to realizē esošo cilvēkresursu un finanšu līdzekļu ietvaros. |

Veselības ministre Anda Čakša

Vīza: Valsts sekretāra p.i. Āris Kasparāns

Muravska, 67876099

Dana.Muravska@vm.gov.lv

1. Slimību profilakses un kontroles centra 2018. gada 22. maija lēmums Nr. 5-4/3 "Par aizlieguma noteikšanu vielai 3,4-metilēndioksi-U-47700 un tās saturošiem izstrādājumiem" (https://www.vestnesis.lv/op/2018/100.6) [↑](#footnote-ref-1)
2. Slimību profilakses un kontroles centra 2018. gada 30. janvāra lēmums Nr. 5-4/1 "Par aizlieguma noteikšanu vielai 4-hidroksibutirfentanils un tās saturošiem izstrādājumiem" (https://www.vestnesis.lv/op/2018/22.15) [↑](#footnote-ref-2)
3. https://www.chemicalbook.com/ChemicalProductProperty\_EN\_CB3744680.htm [↑](#footnote-ref-3)
4. https://www.unodc.org/pdf/convention\_1971\_en.pdf [↑](#footnote-ref-4)
5. Slimību profilakses un kontroles centra 2018. gada 20. jūnija lēmums Nr. 5-4/5 "Par aizlieguma noteikšanu vielai 4-anilinopiperidine un tās saturošiem izstrādājumiem" (https://www.vestnesis.lv/op/2018/123.20) [↑](#footnote-ref-5)
6. Slimību profilakses un kontroles centra 2018. gada 20. jūnija lēmums Nr. 5-4/9 "Par aizlieguma noteikšanu vielai NPP un tās saturošiem izstrādājumiem" (https://www.vestnesis.lv/op/2018/123.22) [↑](#footnote-ref-6)
7. Slimību profilakses un kontroles centra 2018. gada 20. jūnija lēmums Nr. 5-4/7 "Par aizlieguma noteikšanu vielai ANPP un tās saturošiem izstrādājumiem" (https://www.vestnesis.lv/op/2018/123.21) [↑](#footnote-ref-7)